**ÎN OGLINDA NOPŢII…**

*ZIFRUMOASA*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

se despleteşte gândul

fecioară-nainte de culcare

Zâmbetul tău

stă-n rama unui gând

Culori sepia frunzăresc încă timpul

în care mi-erai...

Doar să adulmec pot

ceaţa în care sigur te pierd

Cuvintele stau ţurţuri

suspendaţi în tăceri

Durerile azi nu mai vorbesc

se ţin în braţe una pe alta

doar merg pe vârfuri pe margine de neant

Gândul-fecioară se culcă-n noapte

ne-mbrăţişat

Nu-i iarnă nu-i toamnă nu-i vară

nu-i primavară

E anotimpul din care-ai plecat

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ZiFrumoasă (Mihaela Călin )